Berlingske Tidende, 1830-09-30
Brussel, den 22de September. J denne Bye hersker det fuldkomneste Anarchie. J Klubben, eller den saakaldte Contralforening, foresloges i Løverdags, at opbygge nye Barricader. Præsidenten sagde, at Sikkerheds=Commissionen havde givet befaling til at lade dette iværksættes om Natten, og Forsamlingen besluttede, selv at lægge Haand paa Værket, dersom det ikke skeete. Søndagen var noget uolig Man havde hørt, at Tropperne havde gjort en Bevægelse fremad, hvorpaa det befaltes, paa nyt at spærre alle Portene. Om Natten vare nogle Frivillige dragne ud og havde taget Veien af Vilvorde og Tervueren. De, som droge af den første Vei, tvang den Amsterdammer Deligence til at følge dem Skridt for Skridt, at man i Vilvorde ikke skulde faae Efterretning om deres Anmarsch, men Vognmesteren foretrak, at vende tilbage til Brussel med hans Passagerer. De, som vare marscherede mod Vilvorde, kom tilbage med 4 Heste, som de havde frataget Marschausseen, det eneste Militær de havde fundet i Landsbyen. Alt dette var skeet uden befaling, og Sikkerheds=Commissionen udfærdigede om Eftermiddagen en Proclamation, hvori den Høistcommanderende og Borgergardens Raad i høieste Maade dadlede hiint Foretagende, ei alene som stridende mod al Krigsdisciplin, men ogsaa som et Brud paa Folkeretten og deres indgaaede Forpligtelser, der uden Nødvendighed udsatte Jndvaanerne for de sørgelige Følger af et militairt Angreb, som de ikke vilde udfordre. Der befaledes, strax at tilbagelevere de medbragte Heste og at der skulde skrives til Prinds Fredrik, at det Skeete misbilligedes og Erstatning lovedes. Denne Bekjendtgjørelse opvakte stor Misfornøielse. Almuen tog den ned og sønderrev den; strax stimlede en Mængde Menneske sammen udenfor Raadhuset. Lütticherne droge med Trommehvirved- og flyvende Faner ind i Raadhuset hen til det Værelse, hvor Sikkerheds=Commissionen var forsamlet, fulgte af mange Borgere. Alle forlangte Vaaben; man gav den rasende Hob nogle Geværer; den vilde ikke gaae bort uden med det Løfte, at den skulde faae flere Vaaben næste Dag. Jmidlertid forblev Almuen samlet; henimod Midnat blev den endnu mere oprørerisk, afvæbnede adskillige af Borgergardens Poster og Patrouiller, og vilde tillige storme Hovedvagten. Her opstod en Fægtning, i hvilken een dræbtes og tre saaredes. Nu adspredtes Hoben vel for nogle Øjeblikke, men snart kom en Mængde Arbeidere paa Michaels pladsen og opførste sig meget oprørerisk hele Natten. Om Morgenen forstærkedes de ved en Mængde Pøbel og endelig droge de til den store Plads til Lüttichernes Caserne. Staden kom i en ubeskrivelig Bevægelse. En Mængde Borgerposter afvæbnedes og Kl. 10 styrtede Almuen ind igjennem Raadhusets Døre, hvorden fandt mange Geværer, Sabler og et Forraad af OrangeCocader. Sikkerheds=Commissionen opløstes, og da ingen Autoriteter nu existerede, udnævnte Contralforeningen en provisorisk Regjering. Paa Myntpladsen passerede Mandag Eftermiddag de nyvæbnede Frivillige, hvoriblandt en Elev af den polytechniske Skole i Paris med Æreslegionskorset, i broget Mængde, tilligemed nogle Afdelinger af Borgergarden, et Slags Revie. I Gaarforsikkredes, at adskillige Corps af Frivillige skulde drage mod Soldaterne, og man var beskjæftiget med Fortificationer. De oprørreriske Blade kalde alle Jndvaanerne til Vaaben, for at gjøre Tropperne Modstand, hvis Antal de, formodenlig for at opvække deste større Mod hos deres Partie, angive som kun af ringe Betydenhed. Midt under disse Bevægelser, hvori Pøbelen fik Overhaand over Borgerne, divulgeredes den 20de et Skrift, som indeholdt Anmeldelse fra den provisoriske Regjering, blandt hvis Medlemmer fandtes - den landforviiste de Potter!! Om Eftermiddagen sammenkaldtes Sectionerne, for at udnævne denne interimistiske Regjering og efter Courier des Paisbas skulde denne Udnævnelse sandsynligviis komme i Stand den 21de. Den landsforviste de Potter synes allerede tidligere at have maattet vide Noget derom; thi i Courier læses et Brev fra ham af 17de September, hvori han besværer sig over, at den nederlandske Gesandt ikke har villet være ham behjælpelig til at faae Tilladelse af Politiet til en Reise til Lille, og tilkjendegiver sin Beslutning, desuagtet at foretage denne Reise. - De Orange-Cocarder, som Pøbelen fandt ved Angrebet paa Raadhuset den 20de, kastede den ud paa Gaden og traadte dem i Skarnet.